ในเมืองกรุงก็ยังมีบรรยากาศริมทะเลและอาหารทะเลสดๆให้ได้สัมผัสกันที่ร้าน จุดชมวิวทะเลกรุงเทพ ย่านบางขุนเทียนค่ะ เปิดบริการทุกวันเวลา 11.00-21.00 น. หยุดวันจันทร์ 
การเดินทาง จากถนนพระราม2 เลี้ยวเข้าซอยบางขุนเทียนชานทะเล ขับตรงไปเรื่อยๆจนสุดถนน เลี้ยวขวาไปทางศาลพันท้ายนรสิงห์และขับต่อไปอีกจนเห็นสามแยกที่มีรูปปูตัวใหญ่ ให้เลี้ยวขวาและขับต่อไปอีก 20. เมตร จะเห็นป้ายร้านอาหารจุดชมวิวทะเลกรุงเทพทางซ้ายมือ เลี้ยวเพื่อจอดรถและต้องต่อเรือไปอีก 20 นาที คนละ 50 บาท เรือจะให้บริการตั้งแต่ 11.00-19.00 น.  
เหมือนท่องเที่ยวชมธรรมชาติไปด้วยและเคล้ากะบอาหารทะเลสดๆ ได้บรรยากาศมากๆค่ะ สำหรับบรรยากาศของร้าน จะเป็นแบบแพกระท่อมไม้กลางทะเลบางขุนเทียน นั่งรับลมเย็นๆได้สบายใจจริงๆ 
เมนูแนะนำ
ปูนึ่งตัวใหญ่ๆ เนื้อแน่น สดดีทีเดียว (ราคาคิดตามน้ำหนัก)
ปลากระพงราดน้ำปลา (350 บาท) ทอดได้กรอบ น้ำราดรสจัดจ้านดีค่ะ
กุ้งราดซอสมะขาม (250 บาท) น้ำมะขามเปรี้ยวหวานเน้นรสหวานไปหน่อย กุ้งน้อยแต่ขนาดไม่เล็กค่ะ
โดยรวมแล้วอาหารสด อร่อยใช้ได้ ราคาอาจจะแพงสักหน่อย แต่ก็ได้บรรยากาศดีๆก็โอเคค่ะ การบริการยังไม่ประทับใจเท่าไหร่ค่ะ